אבי ריבקינד

אבי ריבקינד (נולד ב-1949) הוא כירורג ישראלי, פרופסור לכירורגיה, באוניברסיטה העברית בירושלים. כיהן כמנהל המחלקה הכירורגית (1999-2012), ייסד ומנהל את יחידת הטראומה במחלקה הכירורגית בבית החולים הדסה ירושלים, מנהל אגף רפואה דחופה וחירום בבית החולים הדסה ירושלים מאוגוסט 2013
בנוסף לעיסוקו בטראומטולוגיה, תחומי התענינותו העיקרים של ריבקינד הם: ניתוחי לפרוסקופיה, ניתוחי ושט-קיבה, גידולים ממאירים, גידולי המעי הגס, וכירורגיה של השד.

ביוגרפיה

אברהם אבי ריבקינד נולד בראשון לציון, בשנת תש"ט. ריבקינד בן יחיד לאביו מנחם מנדל (מוניה), יליד ביאליסטוק מצאצאיו של האדמו"ר מנחם מנדל מקוצק אשר איבד בשואה את אשתו הראשונה, שהייתה הבת של הרב הראשי של ביאליסטוק, הרב גדליה רוזנבאום, ולאימו לוסיה (לבית אפשטין) ילידת גרודנו בפולין. אביו היה מהנדס טקסטיל
ריבקינד למד בבית הספר הממלכתי דתי "סיני" במושבה, ובבית הספר התיכון הדתי ברחובות.
לאחר שרות צבאי במצ"ח יצא ריבקינד ללימודי רפואה באיטליה, לאחר שנה התקבל ריבקינד ללמודי רפואה באוניברסיטה העברית בירושלים.
לאחר סיום לימודיו התמחה ריבקינד בכירורגיה כללית במרכז הרפואי הדסה.
בשנת 1980 השתלם ריבקינד ביחידת הטראומה של אוניברסיטת מרילנד בבולטימור, ארצות הברית ובניתוחי ושט-קיבה וטראומה באוניברסיטת USC-LAC בלוס אנג'לס, קליפורניה.
בחוזרו לארץ, הקים ריבקינד בבית החולים הדסה עין כרם, ירושלים, את יחידת הטראומה הראשונה בארץ.
בין השנים 1999–2012 ניהל ריבקינד את המחלקה לכירורגיה כללית
התמחויותיו הייחודיות של ריבקינד סייעו גם בטיפול רפואי לנפגעי פיגועי טרור בחוץ-לארץ: במומבסה בקניה, בבואנוס איירס בארגנטינה ובסרי לנקה אחרי אירוע הצונמי.
לאורך השנים המשיך ריבקינד לעסוק בטיפול במחלות ושט-קיבה בבית החולים הדסה עין כרם.
ריבקינד מנהל יחידת הטראומה במחלקה הכירורגית בבית החולים הדסה ירושלים
.
בשנת 2012 נקלע ריבקינד למחלוקת עם הנהלת הדסה. הסכסוך בין הצדדים פרץ בעקבות החלטת המנכ"ל החדש של בית החולים, פרופ' אהוד קוקיה, לפרסם מכרז חדש לתפקיד מנהל המחלקה הכירורגית.,, המחלוקת עם הנהלת "הדסה" הגיעה לסיומה באפריל 2012, בפשרה בין הצדדים
באוגוסט 2013 מונה ריבקינד למנהל אגף רפואה דחופה וחרום בבית החולים הדסה ירושלים.
בין מטופליו: צדוק יחזקאלי

תפקידי ניהול, אקדמיה, והדרכה

ריבקינד ניהל קורס להחייאה מתקדמת בטראומה (ATLS) ופיתח דרכים חדשניות לטיפול. ריבקינד עסק בזיהוי פציעות הדף ובטיפול בהן.
ריבקינד לקח חלק בארגונים ובוועדות, ביניהם הוועדה הלאומית לטראומה וועדת ההיגוי למלחמה בתאונות דרכים.
מאז שנת 2005 מוביל ריבקינד, יחד עם מטה הבטיחות העירוני של עיריית ירושלים, פעילות לתלמידי תיכון בנושאי נהיגה זהירה. המודל שפיתח נלמד היום גם בערים אחרות בארץ.
בנוסף, ריבקינד חבר מערכת של כתבי עת מקצועיים, כמו כן ריבקינד חבר באגודות כגון האגודה האמריקאית לטראומה, האקדמיה למדעים בניו יורק, החברה הישראלית לכירורגיה של הקולון והרקטום והאגודה לרפואה ולמשפט בישראל.
ריבקינד פרופסור לכירורגיה בפקולטה לרפואה, באוניברסיטה העברית בירושלים, ומרצה בכירורגיה כללית ובטראומטולוגיה.
ריבקינד הופיע בפני "ועדת גרמן" ב-14 בנובמבר 2013
באוגוסט 2008 מונה ריבקינד כיו"ר הוועדה המייעצת הרפואית ל"איחוד הצלה", מטרתה של הוועדה הרפואית היא לפקח ולשדרג מקצועית את 1,300 מתנדבי הארגון הפרוסים בארץ ופועלים להצלת חיים.
בזמן ביקור נשיאי ארצות הברית בישראל היה ריבקינד אחראי על הערכות החרום של שירותי הרפואה בבית החולים "הדסה"
ריבקינד הופיע בפני "ועדת גרמן" ב-14 בנובמבר 2013
ריבקינד מארגן, מדי שנה, מזה 11 שנים, את "ועידת ישראל לרפואה", המתקיימת בירושלים.

פרסים

בנובמבר 2017 הוענק לרביקנד "אות אזרח יקיר הבטיחות בדרכים"
ב-2018 הוענק לו תואר "יקיר ירושלים",